《寻陈处士山堂》
唐代·刘得仁

步溪凡几转，始得见幽踪。路隐千根树，门开万仞峰。

片云生石窦，浅水卧枯松。穷谷风光冷，深山翠碧浓。

鹤看空里过，仙向坐中逢。底露秋潭水，声微暮观钟。

他年来此定，异日愿相容。且喜今归去，人间事更慵。

作者简介：刘得仁（约公元八三八年前后在世），唐朝时期作家，字、里、生卒年均不详，约唐文宗开成中前后在世。相传他是公主之子。长庆中，（公元八二三年左右）即有诗名。自开成至大中四朝，昆弟以贵戚皆擢显位，独得仁出入举场三十年，竟无所成。得仁著有诗集一卷，《新唐书艺文志》传于世。